als_Latn dik_Latn sag_Latn
Pas telefonit inteligjent, syzeve inteligjente, vijnë këpucët inteligjente, të quajtura Lechal.
Tre vite më parë ne patëm dëgjuar rreth një prototipi të këpucës që mund të përdorej për të drejtuar përdoruesin nëpërmjet vibrimit. Të dizenjuara nga Anirudh Sharma dhe Krispian Lawrence, inxhinierë të diplomuar në Universitetin e Miçiganit, të cilët jetojnë në Indi, këpucët inteligjente janë planifikuar të përdoren kryesisht nga të verbrit.
Tashmë këto këpucë nuk janë vetëm prototip, pasi krijuesit e tyre kanë njoftuar se së shpejti do të dalin në treg dhe mund të porositen nga gjithë publiku i gjerë. E gjithë teknologjia qëndron tek sholla, që mund të çmontohet dhe t’i vihet çfarëdolloj këpuce që dëshironi.
Këpucët inteligjente lidhen me telefonin tuaj inteligjent nëpërmjet Bluetooth-it dhe ju drejtojnë juve ndërsa ecni në rrugë. Ky telefon duhet të ketë të instaluar një aplikacion drejtimi në pajisjet Android, iOS dhe Windows.
Këto këpucë do të drejtojnë përdoruesin nga vendndodhja e tyre aktuale për tek destinacioni që ata duan të shkojnë, duke transmetuar sinjale vibruese tek këmba e majtë kur duhet të kthehen majtas, dhe tek këmba e djathtë kur duhet të ecin djathtas. Sipas krijuesve të tyre, këto këpucë inteligjente janë antibakteriale dhe mund të lahen.
Këto këpucë gjithashtu do të mundësojnë monitorimin e statistikave të aktivitetit fizik, si për shembull, numri i kalorive të djegura, numri i hapave dhe miljeve që përdoruesi ka ecur, si dhe do të ndihmojnë në reduktimin e peshës.
Do t`ju shërbejnë gjithashtu për t`ju sinjalizuar kur keni harruar celularin ndokund apo për t`ju njoftuar për ndonjë vend me rëndësi turistike. Këpucët inteligjente Lechal kushtojnë 100 dollarë.
(Herë të lexuara: 336)
als_Latn als_Latn als_Latn als_Latn als_Latn als_Latn als_Latn als_Latn